Abaphathintambo BeSadc Badinga Ukuhlenga EleZimbabwe
Abaphathintambo balumanyano ababona ngezemali bazahlangana ngolweSithathu behlaziya ukuthi iZimbabwe ingaphiwa malini yokuvuselela umno
Abaphathintambo ababona ngezemali emazweni eSadcabagoqela uMnu Tendai Biti owe Zimbabwe, bazahlangana ngolweSithathu eCape Townkwele South Africa bekhulumisana ngokuthi amazwe eSadc engancedisa njanieleZimbabwe ukuvuselela umnotho walo. Ekhuluma leStudio 7,unobhala jikelele weSadc uMnu Tomaz Salomao uveze ukuthi umhlangano lo uzalandelwa ngomunye njalo oweSadc Council of MinistersngolweSine lapho abaphathintambobezemali abazakwethula khona izinqumo zabo ekuthini iSadc ingancedisa njani eleZimbabwe lokuthi kufunakala malini. Uthi njalo umhlangano wangolweSithathuuzahlaziya udaba lokonakala komnotho elizweni jikelele lokuthi amazwe eSadcengazivikela njani. UMnu Salomao wengeze wathi umkhokheli weAfrican Development Bank uMnu Donald Kaberuka laye uzaphatheka kulumhlangano. Ibhanga leAfrican Development Bank lalo likhangelelwe ukunikeza uhulumende weZimbabwe imaliyokuvuselela umnotho. Behlangana ngolweSithathu eCape Town abaphathintambobezemali, unobhala jikelele weUnited Nations uMnu Ban Ki Moon yena uzakubaehlangana lomgcinisihlalo weSadc njalo enguMongameli weSouth Africa, uMnu Kgalema Motlanthe ePretoria bebonisana ngokuthiuhulumende weZimbabwe engancediswa njani ukuvuselela ilizwe. Lokhu ngokwakuqalaukuthi uMnu Ban ethekelele izansi yezwekazi le Africa selokhu ekhethwe ukubangunobhala jikele we United Nations ngo2007. UMnu Ban uthumele iqula lakheeZimbabwe ngoMgqibelo ukuyahlolisisa ngomumo lokuthi umanyano wamazwe omhlabaungancedisa njani. Sikhuluma nje iqula leli liseZimbabwe njalo lizaqedainhlolisiso yalo ngolweSithathu. Inhloko kahulumende uMnu Morgan Tsvangiraiyena ucele amazwe omhlaba izolo ukuthi angenele ancedise eleZimbabwe. Ekhulumaemhlanganweni webandla lakhe eGweru, uMnu Tsvangirai ukhuthaze njaloukuxolelana lokubambana. Uthi labo ababulawelwe izihlobo labangane kukhethoolwedlulayo kumele baxole.